open-index/open-wikipedia-markdown huggingface dataset:
রাকেশ দৌলতাবাদ

**রাকেশ দৌলতাবাদ** একজন ভারতীয় রাজনীতিবিদ। তিনি ২০১৯ সালের হরিয়ানা বিধানসভা নির্বাচনে বাদশাহপুর আসন থেকে স্বতন্ত্র প্রার্থী হয়ে হরিয়ানা বিধানসভায় নির্বাচিত হন। দৌলতাবাদ ভারতীয় জনতা পার্টির মনীশ যাদবকে পরাজিত করেন।  তিনি পরিবর্তন সংঘের প্রতিষ্ঠাতা, একটি সংস্থা যার লক্ষ্য স্বাস্থ্যসেবা সহজতর করা, শিক্ষার স্তরের উন্নতি করা, নারীর ক্ষমতায়ন এবং আরও কিছু সম্প্রদায়ের উদ্যোগ।

## তথ্যসূত্র

বিষয়শ্রেণী:১৯৮০-এ জন্ম
বিষয়শ্রেণী:হরিয়ানার ভারতীয় জনতা পার্টির রাজনীতিবিদ
বিষয়শ্রেণী:হরিয়ানা বিধানসভার সদস্য
বিষয়শ্রেণী:হরিয়ানা বিধানসভার সদস্য ২০১৯-২০২৪
বিষয়শ্রেণী:গুরুগ্রামের ব্যক্তি
বিষয়শ্রেণী:ভারতীয় জাতীয় লোকদলের রাজনীতিবিদ
বিষয়শ্রেণী:ভারতের স্বতন্ত্র রাজনীতিবিদ
বিষয়শ্রেণী:১৯৭০-এর দশকে জন্ম
বিষয়শ্রেণী:২০২৪-এ মৃত্যু
সুরসপ্তক আন্ডারপাস

**সুরসপ্তক আন্ডারপাস** বাংলাদেশে নির্মিত বৃহত্তম আন্ডারপাস। এই আন্ডারপাসটি ঢাকা শহরের শহীদ রমিজ উদ্দিন ক্যান্টনমেন্ট কলেজ সংলগ্ন বিমানবন্দর সড়কের এমইএস মোড়ে কুর্মিটোলা জেনারেল হাসপাতাল ও রেডিসন হোটেলের নিকটে অবস্থিত।

## ইতিহাস
সুরসপ্তক আন্ডারপাস নির্মাণের পূর্বে এখানে কোন পথচারী সেতু ছিল না। পথচারী পারাপারের জন্য এখানে একটি জেব্রা ক্রসিং ছিল। ২০১৮ সালের ২৯ জুলাই শহীদ রমিজ উদ্দিন ক্যান্টনমেন্ট কলেজের সামনে সংঘটিত দূর্ঘটনায় রাজীব ও দিয়া খানম মীম নামক দুজন শিক্ষার্থী মৃত্যুবরণ করে। দুজনের মৃত্যুকে কেন্দ্র করে পরবর্তীতে নিরাপদ সড়ক আন্দোলন শুরু হয়। আন্দোলনকারীদের দাবিগুলোর মাঝে একটি ছিল কলেজের সামনে একটি আন্ডারপাস নির্মাণ করা।

একই বছরের ১২ আগস্ট তারিখে আন্ডারপাসটির ভিত্তিপ্রস্তর স্থাপন করা হয়। সুরসপ্তক নির্মাণের দায়িত্বে ছিল বাংলাদেশ সেনাবাহিনীর ২৪ ইঞ্জিনিয়ার ব্রিগেড। এটি নির্মাণে ৫৭ কোটি টাকা ব্যয় করা হয়। এই আন্ডারপাসের নাম *সুরসপ্তক* রাখা হয় ১৯৭১-এর মুক্তিযুদ্ধে শহীদ সাত বীরশ্রেষ্ঠদের সম্মানে। রাস্তা না কেটে মাটির নিচ দিয়ে সুড়ঙ্গ করে তথা বক্স পুসিং প্রযুক্তিতে নির্মাণ করা হয় সুরসপ্তক আন্ডারপাস।

তবে তিন বছরে নির্মিত এই আন্ডারপাসের নাম সুরসপ্তকের বদলে নিহত দুই শিক্ষার্থী রাজীব-দিয়ার নামে নামকরণ করা সহ নির্মিত আন্ডারপাস দ্রুত উন্মুক্ত করে দেওয়ার দাবিতে নিরাপদ সড়ক আন্দোলন সংগঠন প্রধানমন্ত্রীর নিকট স্মারকলিপি প্রেরণ করে।

করোনার প্রাদুর্ভাবের ফলে নির্মাণকাজে বিলম্ব হয়। অবশেষে ১২ জানুয়ারি ২০২২ সালে সুরসপ্তক আন্ডারপাসটি খুলে দেওয়া হয়।

## বর্ণনা
১৫ মিটার উচ্চতা বিশিষ্ট এই আন্ডারপাসটি ৪২ মিটার দীর্ঘ চারটি সুড়ঙ্গ নিয়ে গঠিত। প্রবেশ ও প্রস্থানের জন্য দুই দিকে দুটি করে মোট চারটি পথ রয়েছে। এর দৈর্ঘ্য ১৩৫ মিটার ও প্রস্থ ৫ মিটার। এর র‍্যাম ৩২০ মিটার, রয়েছে ৬৭৮ মিটার ফুটপাত এবং ৭৬৩ মিটার বিশিষ্ট সীমান্ত প্রাচীর। এখানে রয়েছে একটি ত্রিভুজ আকৃতির জাদুঘর। জাদুঘরটিতে দেওয়ালের এক প্রান্তে বঙ্গবন্ধু সহ সাত বীর শ্রেষ্ঠের ম্যুরাল এবং অন্য প্রান্তে শহীদ মিনার ও জাতীয় স্মৃতিসৌধের ছবি রয়েছে। পথচারীদের সুবিধার জন্য মধ্যবর্তী দেয়ালে ডিজিটাল ডিসপ্লে বোর্ড লাগানো হয়েছে। ২৪ ঘণ্টা আলোক প্রবেশের উপযোগী করে এই শীতাতপ নিয়ন্ত্রিত আন্ডারপাস নির্মাণ করা হয়েছে। সড়কের পূর্বপাশে পথচারীদের বিশ্রামের জন্য জায়গা রাখা হয়েছে। হুইল চেয়ার ব্যবহার করে যাওয়ার জন্য সিসিটিভি ক্যামেরার আওতাভুক্ত সুরসপ্তকে রয়েছে পৃথক ঢালু পথ। বৃদ্ধ ও প্রতিবন্ধীদের জন্য এখানে রয়েছে বিশেষ ব্যবস্থা। এছাড়া সিঁড়ির পাশাপাশি এখানে রয়েছে লিফট ও এস্কেলেটর ব্যবস্থা।

## আরও দেখুন
* গুলিস্তান আন্ডারপাস

## তথ্যসূত্র

বিষয়শ্রেণী:পাতালপথ (আন্ডারপাস)
বিষয়শ্রেণী:ঢাকা
বিষয়শ্রেণী:বাংলাদেশের ভবন ও স্থাপনা
বিষয়শ্রেণী:২০২২-এ বাংলাদেশে প্রতিষ্ঠিত
বিষয়শ্রেণী:ঢাকার ভবন ও স্থাপনা
বিষয়শ্রেণী:বাংলাদেশের সুড়ঙ্গ
এ বি এম রাশেদুল হাসান

**এ বি এম রাশেদুল হাসান** (জন্ম: ৩১ জুলাই ১৯৬৪) একজন বাংলাদেশী শিক্ষাবিদ। তিনি চাঁপাইনবাবগঞ্জে অবস্থিত বাংলাদেশের প্রথম বেসরকারি কৃষি বিশ্ববিদ্যালয়, এক্সিম ব্যাংক কৃষি বিশ্ববিদ্যালয় বাংলাদেশের সাবেক উপাচার্য।

## জন্ম
তিনি ১৯৬৪ সালের ৩১ জুলাই ঢাকায় জন্মগ্রহণ করেন। তিনি খুলনার আযম খান সরকারি কমার্স কলেজের প্রতিষ্ঠাতা অধ্যক্ষ অধ্যাপক আবুল বাশার ও খুলনার পাইওনিয়ার গার্লস কলেজের অধ্যাপক রোকেয়া বেগম দম্পতির সন্তান।

## শিক্ষাজীবন
রাশেদুল হাসান ঢাকা বিশ্ববিদ্যালয় থেকে ব্যবস্থাপনা বিষয়ে বিকম (সম্মান) এবং এমকম ডিগ্রি লাভ করেন। তিনি মালয়েশিয়ার লিঙ্কন ইউনিভার্সিটি কলেজ থেকে ডিবিএ ডিগ্রি অর্জন করেন।

## কর্মজীবন
রাশেদুল হাসান ব্যাংকিং, সরকারি ও কূটনৈতিক ক্ষেত্র, শিক্ষকতা ও শিক্ষা প্রশাসনে বিভিন্ন পদে দায়িত্ব পালন করেছেন। তিনি অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের অধ্যাপক ও কোষাধ্যক্ষ, নর্দান ইউনিভার্সিটি বাংলাদেশের অধ্যাপক ও কোষাধ্যক্ষ, এক্সিম ব্যাংক কৃষি বিশ্ববিদ্যালয় বাংলাদেশের অধ্যাপক, কোষাধ্যক্ষ ও দায়িত্বপ্রাপ্ত (ডেজিগনেট) উপাচার্য এবং নর্থ সাউথ বিশ্ববিদ্যালয়ের কোষাধ্যক্ষসহ বিভিন্ন গুরুত্বপূর্ণ পদে দায়িত্ব পালন করেন।

এ বি এম রাশেদুল হাসান ২০২২ সালের ১ সেপ্টেম্বর থেকে ২০২৪ সালের ৩ নভেম্বর পর্যন্ত চাঁপাইনবাবগঞ্জে অবস্থিত বাংলাদেশের প্রথম বেসরকারি কৃষি বিশ্ববিদ্যালয়, এক্সিম ব্যাংক কৃষি বিশ্ববিদ্যালয় বাংলাদেশের উপাচার্য হিসেবে দায়িত্ব পালন করেন।

## পুরস্কার
শিক্ষা ও প্রশাসনে অবদানের জন্য রাশেদুল হাসান ‘শেরে বাংলা জাতীয় পুরস্কার-২০১০’ লাভ করেন।

## আরও দেখুন
* এক্সিম ব্যাংক কৃষি বিশ্ববিদ্যালয় বাংলাদেশ

## তথ্যসূত্র

বিষয়শ্রেণী:১৯৬৪-এ জন্ম
বিষয়শ্রেণী:ঢাকা জেলার ব্যক্তি
বিষয়শ্রেণী:বাংলাদেশী শিক্ষাবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:এক্সিম ব্যাংক কৃষি বিশ্ববিদ্যালয় বাংলাদেশের উপাচার্য
বিষয়শ্রেণী:খুলনার শিক্ষায়তনিক
মর্ত্তুজা আলী

**মর্ত্তুজা আলী** (অজানা - ২৬ জুলাই ২০২১) একজন বাংলাদেশী প্রকৌশলী ও শিক্ষাবিদ। তিনি রাজশাহী প্রকৌশল ও প্রযুক্তি বিশ্ববিদ্যালয়ের (রুয়েট) সাবেক উপাচার্য।

## জন্ম
তিনি নওগাঁর মহাদেবপুরে জন্মগ্রহণ করেন।

## শিক্ষাজীবন
মর্ত্তুজা আলী তৎকালীন রাজশাহী প্রকৌশল মহাবিদ্যালয় (বর্তমানে রুয়েট) থেকে ১৯৮২ সালে তড়িৎ এবং ইলেকট্রনিক কৌশল বিষয়ে বিএসসি ডিগ্রি লাভ করেন। জাপানের নিগাটা বিশ্ববিদ্যালয় থেকে তিনি ১৯৮৯ সালে তড়িৎ এবং ইলেকট্রনিক কৌশলে এমএস এবং ১৯৯৩ সালে পিএইচডি ডিগ্রি অর্জন করেন। তিনি ইউনিভার্সিটি টেকনোলজি মালয়েশিয়া থেকে ১৯৯৮ সালে পোস্টডক্টরাল গবেষণা সম্পন্ন করেন।

## কর্মজীবন
মর্ত্তুজা আলী ১৯৮২ সালে রাজশাহী প্রকৌশল মহাবিদ্যালয়ের (২০০৩ সালে রুয়েটে উন্নীত) তড়িৎ এবং ইলেকট্রনিক কৌশল বিভাগে প্রভাষক হিসেবে যোগ দেন। এরই ধারবাহিকতায় ২০০২ সালে তিনি অধ্যাপক পদে উন্নীত হন।

কর্মজীবনে অধ্যাপনার পাশাপাশি তিনি তড়িৎ এবং ইলেকট্রনিক কৌশল বিভাগ এবং কম্পিউটার বিজ্ঞান ও প্রকৌশল বিভাগের প্রধান, রুয়েটের রেজিস্ট্রার, তড়িৎ এবং কম্পিউটার কৌশল অনুষদের ডিন এবং উপ-উপাচার্যসহ বিভিন্ন গুরুত্বপূর্ণ দায়িত্ব পালন করেন।

মর্ত্তুজা আলী ২০১৩ সালের ৬ মার্চ থেকে ২০১৪ সালের ২৮ মে পর্যন্ত রাজশাহী প্রকৌশল ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন।

## প্রকাশনা
দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।

## সদস্যপদ
মর্ত্তুজা আলী ইঞ্জিনিয়ার্স ইনস্টিটিউশন, বাংলাদেশ এর ফেলোসহ বিভিন্ন পেশাজীবী সংগঠনের সদস্য ছিলেন।

## মৃত্যু
করোনা আক্রান্ত হয় চিকিৎসাধীন অবস্থায় ২০২১ সালের ২৬ জুলাই তিনি রাজশাহীতে শেষ নিঃশ্বাস করেন।

## তথ্যসূত্র

বিষয়শ্রেণী:২০২১-এ মৃত্যু
বিষয়শ্রেণী:নওগাঁ জেলার ব্যক্তি
বিষয়শ্রেণী:বাংলাদেশী শিক্ষাবিদ
বিষয়শ্রেণী:বাংলাদেশী প্রকৌশলী
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
বিষয়শ্রেণী:রাজশাহী প্রকৌশল ও প্রযুক্তি বিশ্ববিদ্যালয়ের শিক্ষক
বিষয়শ্রেণী:রাজশাহী প্রকৌশল ও প্রযুক্তি বিশ্ববিদ্যালয়ের উপাচার্য
আল রাজি টাওয়ার

**আল রাজি টাওয়ার** ( আরবি : **برج الراجحي** ) $৫০০ মিলিয়ন ডলার ব্যয়ে তৈরী USD টাওয়ার; যা বর্তমানে সৌদি আরবের রিয়াদের জন্য প্রস্তাবিত। পাল-আকৃতির টাওয়ারের নকশা অ্যাটকিন্সের স্থপতিরা তৈরি করেছেন। টাওয়ারটি আল রাজি পরিবারের পক্ষ থেকে নির্মিত হচ্ছে এবং বাণিজ্যিক উদ্দেশ্যে ব্যবহার করা হবে। সৌদি আরবের অধিকাংশই এই পরিবারটিকে দেশের সবচেয়ে ধনী অ-রাজকীয় হিসেবে বিবেচনা করে। তারা বিশ্বের শীর্ষস্থানীয় সমাজসেবীদের মধ্যে রয়েছে।

রিয়াদে আল রাজি ব্যাংকের সদর দফতরের জন্য একটি নতুন টাওয়ার নির্মাণের পরিকল্পনাও অনুমোদন করা হয়েছে, যার নকশাগুলি বুর্জ খলিফার পিছনের স্থপতি স্কিডমোর, ওইংস এবং মেরিল দ্বারা আঁকা হয়েছে। সৌদি আরবের বর্তমান সর্বোচ্চ ভবনটি মক্কার ৬০১ মিটার আবরাজ আল বাইত হোটেল টাওয়ার। মিনারের উপরের দুবাই এর বুরি আল আরব এর অনুরূপ শৈলী সঙ্গে হেলিপ্যাডে এবং পর্যবেক্ষণ এলাকা আছে।

## তথ্যসূত্র

বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:প্রস্তাবিত গগনচুম্বী অট্টালিকা
বিষয়শ্রেণী:সৌদি আরবের গগনচুম্বী অট্টালিকা
বিষয়শ্রেণী:রিয়াদের গগনচুম্বী অট্টালিকা
বিষয়শ্রেণী:সৌদি আরবের প্রস্তাবিত ভবন ও স্থাপনা
বিষয়শ্রেণী:২০১৭-এ সৌদি আরবে প্রতিষ্ঠিত
ইদারা মাবাহিছে ফিকহিয়্যাহ

**ইদারা মাবাহিছে ফিকহিয়্যাহ** () জমিয়ত উলামায়ে হিন্দের পৃষ্ঠপোষকতায় ১৯৭০ সালে ইসলামি আইনজ্ঞ মুহাম্মদ মিয়া দেওবন্দি কর্তৃক প্রতিষ্ঠিত একটি ফিকহ গবেষণা কেন্দ্র। এটি প্রতিষ্ঠার লক্ষ্য ছিল ইসলামি আইন দ্বারা প্রতিষ্ঠিত নীতি ও বিধিগুলোর সাথে সঙ্গতি রেখে শরিয়াহ সংক্রান্ত উদ্ভুত বিভিন্ন নতুন সমস্যা নিয়ে ইসলামি আইনজ্ঞদের সমষ্টিগত চিন্তাভাবনা, পারস্পরিক পরামর্শ ও সহযোগিতার মাধ্যমে যাতে একটি সিদ্ধান্তে পৌঁছানো যায়।

প্রথমদিকে মুহাম্মদ মিয়া দেওবন্দি এই কেন্দ্রের পরিচালক ছিলেন। তিনি উদ্ভুত বিভিন্ন ফিকহি সমস্যা নিয়ে খসড়া তৈরি করতেন, তা সমাধানের জন্য উলামাদের নিকট পাঠাতেন এবং *আল জমিয়ত* পত্রিকায় তার ফলাফল প্রকাশ করতেন। এভাবে তিনি বিভিন্ন গুরুত্বপূর্ণ সমস্যার সমাধান করেছিলেন যার মধ্যে হানাফি ফিকহের আলোকে চাঁদ দেখা কমিটির জন্য নিয়মকানুন প্রণয়ন অন্যতম। তার মৃত্যুর পর প্রতিষ্ঠানটির কার্যক্রম স্থবির হয়ে যায়। ১৯৯০ সালে জমিয়তের সর্বভারতীয় সভাপতি আসআদ মাদানি কেন্দ্রটিকে পুনরুজ্জীবিত করার সিদ্ধান্ত নেন। তখন থেকে ২০১৯ পর্যন্ত প্রতিষ্ঠানটি ১৫টি জাতীয় সেমিনারের আয়োজন করেছে। এসব সেমিনারে সমসাময়িক সমস্যাগুলোর সমাধান নিয়ে গৃহীত সকল সিদ্ধান্ত একটি উল্লেখযোগ্য প্রভাব ফেলে। দারুল উলুম দেওবন্দ, মাজাহির উলুম সাহারানপুর, দারুল উলুম নদওয়াতুল উলামা, মাদ্রাসা শাহী মুরাদাবাদ সহ বিভিন্ন শিক্ষা প্রতিষ্ঠানের শত শত ইসলামি আইনজ্ঞ প্রতিষ্ঠানটির সাথে জড়িত এবং প্রতিষ্ঠানটির আয়োজিত জাতীয় সেমিনারে অংশগ্রহণ করে।

## লক্ষ্য ও উদ্দেশ্য
এর মূল লক্ষ্য ও উদ্দেশ্য নিম্নরূপ:

## সেমিনার
পুনরুজ্জীবনের পর থেকে প্রতিষ্ঠানটি নতুন সমস্যাগুলো সম্মিলিতভাবে আলোচনা ও সমাধানের জন্য ফিকহি সেমিনারের একটি সিরিজ শুরু করে। এই সেমিনার আয়োজনের পূর্বে প্রতিষ্ঠানটি আধুনিক সমস্যাগুলো নিয়ে প্রশ্নপত্রের একটি তালিকা নির্ভরযোগ্য ইসলামি আইনজ্ঞদের নিকট পাঠান। তাদের উত্তর পাওয়ার পর তা সংক্ষিপ্ত করা হয় এবং তারপর সম্মিলিতভাবে সংশ্লিষ্ট বিষয়গুলো নিয়ে আলোচনা করার জন্য একটি জাতীয় সেমিনার অনুষ্ঠিত হয়। সেমিনারের শেষে আলোচনাধীন বিষয়ের জন্য উপযুক্ত সিদ্ধান্ত প্রণয়নের জন্য পেপার উপস্থাপনকারী উলামাদের একটি কমিটি নিয়োগ করা হয়। তারপর সিদ্ধান্তগুলো সিনিয়র উলামা ও মুফতিদের কমিটির সামনে উপস্থাপন করা হয় এবং তারপর পুঙ্খানুপুঙ্খ আলোচনার পরে সিদ্ধান্তগুলো চূড়ান্ত করা হয়। এরপর চূড়ান্ত অধিবেশনে সিদ্ধান্তগুলো উপস্থাপন ও আলোচনা করা হয়। পর্যবেক্ষণের পর অংশগ্রহণকারীরা উত্থাপিত বিভিন্ন প্রশ্নের উত্তর দেন এবং তারপরে সিদ্ধান্তগুলো জারি করা হয়। ২০১৬ পর্যন্ত প্রতিষ্ঠানটি ১২টি জাতীয় সেমিনারের আয়োজন করেছে। যথা:

## আরও দেখুন
* দেওবন্দি সংগঠনের তালিকা
## তথ্যসূত্র

বিষয়শ্রেণী:দেওবন্দি সংগঠন
বিষয়শ্রেণী:ভারত ভিত্তিক ইসলামি সংগঠন
বিষয়শ্রেণী:ভারতে ইসলাম
বিষয়শ্রেণী:জমিয়ত উলামায়ে হিন্দ
বিষয়শ্রেণী:১৯৭০-এ ভারতে প্রতিষ্ঠিত
বিষয়শ্রেণী:ফিকহ
এম এনায়েতুর রহিম

**এম এনায়েতুর রহিম** বাংলাদেশ সুপ্রীম কোর্টের আপিল বিভাগের একজন অবসরপ্রাপ্ত বিচারপতি। এর আগে তিনি বাংলাদেশ সুপ্রীম কোর্টের হাইকোর্ট বিভাগের বিচারপতি ছিলেন। তিনি আন্তর্জাতিক অপরাধ ট্রাইব্যুনাল ১-এর চেয়ারম্যান হিসাবেও দায়িত্ব পালন করেছেন।

## প্রাথমিক জীবন
এনায়েতুর রহিম ১৯৬০ সালের ১১ আগস্ট বাংলাদেশের দিনাজপুরে জন্মগ্রহণ করেন। তার পিতার নাম এম আব্দুর রহিম ও মাতার নাম নাজমা রহিম। পিতা এম আব্দুর রহিম বাংলাদেশ আওয়ামী লীগের রাজনীতিবিদ এবং দিনাজপুর-৩ আসনের সংসদ সদস্য ছিলেন।

এনায়েতুর রহিম ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগ থেকে স্নাতকোত্ত ও এলএলবি ডিগ্রি লাভ করেন। তিনি গণযোগাযোগে পিএইচডি অর্জন করেন

## কর্মজীবন
এনায়েতুর রহিম ১৯৮৬ সালের ১০ অক্টোবর অধস্তন আদালতে আইন পেশায় নিযুক্ত হন। ১৯৮৯ সালের ২ জানুয়ারি তিনি সুপ্রীম কোর্টের হাইকোর্ট বিভাগে এবং ২০০২ সালের ১৫ মে আপীল বিভাগে আইনজীবী হিসেবে তালিকাভুক্ত হন। ২০০৫ সালে তিনি সুপ্রীম কোর্ট আইনজীবী সমিতির সম্পাদক নির্বাচিত হন। ২০০৯ সালে তিনি অতিরিক্ত অ্যাটর্নি জেনারেল হিসেবে দায়িত্ব পালন করেন।

২০০৯ সালের ৩০ জুন তিনি হাইকোর্ট বিভাগের অতিরিক্ত বিচারক হিসেবে নিয়োগ পান। দুই বছর পর ২০১১ সালের ৬ জুন এই বিভাগে তিনি স্থায়ী নিয়োগ পান। ২০১৪ সালে ২৩ ফেব্রুয়ারি তাকে আন্তর্জাতিক অপরাধ ট্রাইব্যুনালের চেয়ারম্যান হিসেবে নিয়োগ দেওয়া হয়। তবে ২০১৫ সালের ১৫ সেপ্টেম্বর তাকে হাইকোর্টে ফিরিয়ে আনা হয়। এনায়েতুর রহিম ২০১৬ সাল থেকে বিনামূল্যে আইন সহায়তা প্রদান সংস্থা সুপ্রীম কোর্ট লিগ্যাল এইড কমিটির চেয়ারম্যানের দায়িত্ব পালন করছেন।

২০২২ সালের জানুয়ারিতে, বাংলাদেশের রাষ্ট্রপতি তাকেসহ বিচারপতি বোরহান উদ্দিন, বিচারপতি এফ আর এম নাজমুল আহাসান, বিচারপতি কৃষ্ণা দেবনাথকে সুপ্রীম কোর্টের আপীল বিভাগের বিচারক হিসেবে নিয়োগ প্রদান করেন।

তিনি ২৯শে মার্চ সুপ্রিম কোর্ট আপিল বিভাগের চেম্বার জজ হিসেবে মনোনীত হন। ১০ আগস্ট ২০২৪ তারিখে তিনি বৈষম্যবিরোধী ছাত্র আন্দোলনের দাবীর প্রেক্ষিতে পদত্যাগ করেন।

## তথ্যসূত্র

বিষয়শ্রেণী:১৯৬০-এ জন্ম
বিষয়শ্রেণী:দিনাজপুর জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:বাংলাদেশী বিচারক
বিষয়শ্রেণী:বাংলাদেশী আইনজীবী
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:২১শ শতাব্দীর বাংলাদেশী বিচারক
বিষয়শ্রেণী:জীবিত ব্যক্তি
ইমাউল হক

**ইমাউল হক** (২২ সেপ্টেম্বর ১৯১৩) বাংলাদেশের সাহিত্যিক, শিক্ষাবিদ, প্রাবন্ধিক ও কবি ছিলেন। বাংলা কবিতায় বিশেষ অবদানের জন্য তিনি ১৯৭৮ সালে বাংলা একাডেমি পুরস্কার পান।

## জীবনী
ইমাউল হক ২২ সেপ্টেম্বর ১৯১৩ সালে ব্রাহ্মণবাড়িয়া সদর উপজেলার চাউরা গ্রামে জন্মগ্রহণ করেন। তিনি রবীন্দ্রোত্তর বাংলা কবিতার ধারায় যােগ্যতার প্রমাণ রেখেছেন। ত্রিশের কবিদের মতই তিনি কবিতায় ইন্দ্রিয় ঘনত্বের সন্নিবেশ ঘটিয়েছেন। তার ‘অনুরাগ’ কাব্যগ্রন্থে প্রেম ও বিরহের আবহে প্রকৃতির ঘনিষ্ট বিন্যাস লক্ষ করা যায়।

## গ্রন্থ
ইমাউল হকের উল্লেখযোগ্য প্রকাশিত গ্রন্থের মধ্যে রয়েছে:-

* অনুরাগ (১৯৬২)

## পুরস্কার ও সম্মাননা

* বাংলা একাডেমী সাহিত্য পুরস্কার (১৯৭৮)

## তথ্যসূত্র

বিষয়শ্রেণী:১৯১৩-এ জন্ম
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:বাঙালি কবি
বিষয়শ্রেণী:বাংলাদেশী সাহিত্যিক
বিষয়শ্রেণী:বাংলাদেশী কবি
বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী
বিষয়শ্রেণী:বাঙালি লেখক
গুস্তাভো সঙ্গারে

**গুস্তাভো ফাব্রিসে সঙ্গারে** (; জন্ম: ৮ নভেম্বর ১৯৯৬; **গুস্তাভো সঙ্গারে** নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে ফরাসি ক্লাব লেভেয়ি রুয়ঁ এবং বুর্কিনা ফাসো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং কেন্দ্রীয় মধ্যমাঠের খেলোয়াড় হিসেবে খেলেন।

বুর্কিনাবি ফুটবল ক্লাব সালিতার যুব পর্যায়ের হয়ে খেলার মাধ্যমে সঙ্গারে ফুটবল জগতে প্রবেশ করেছেন এবং পরবর্তীকালে ফ্রোঁতিনিয়ানের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, ফরাসি ক্লাব লেভেয়ি রুয়ঁ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

সঙ্গারে ২০২১ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৯ ম্যাচে ১টি গোল করেছেন।

## প্রারম্ভিক জীবন
গুস্তাভো ফাব্রিসে সঙ্গারে ১৯৯৬ সালের ৮ই নভেম্বর তারিখে বুর্কিনা ফাসোর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০২১ সালের ১২ই জুন তারিখে, ২৪&nbsp;বছর, ৭&nbsp;মাস ও ৪&nbsp;দিন বয়সে, ডান পায়ে ফুটবল খেলায় পারদর্শী সঙ্গারে মরক্কোর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৩৩ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি মরক্কো ১–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে সঙ্গারে সর্বমোট ৭ ম্যাচে অংশগ্রহণ করেছেন।

সঙ্গারে ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বোবো দিউলাসোর ব্যক্তি
বিষয়শ্রেণী:বুর্কিনাবি ফুটবলার
বিষয়শ্রেণী:ইউনিয়ন স্পোর্তিভ লেভেয়ি রুয়ঁ বি-এর খেলোয়াড়
বিষয়শ্রেণী:ইউনিয়ন স্পোর্তিভ লেভেয়ি রুয়েঁর খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপের খেলোয়াড়
বিষয়শ্রেণী:লিগ ২-এর খেলোয়াড়
বিষয়শ্রেণী:বুর্কিনা ফাসোর আন্তর্জাতিক ফুটবলার
বিষয়শ্রেণী:২০২১ আফ্রিকা কাপ অব নেশন্সের খেলোয়াড়
বিষয়শ্রেণী:বুর্কিনাবি প্রবাসী ফুটবলার
বিষয়শ্রেণী:ফ্রান্সে বুর্কিনাবি প্রবাসী ক্রীড়াবিদ
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:সালিতা ফুটবল ক্লাবের খেলোয়াড়
বিষয়শ্রেণী:২০২৩ আফ্রিকা কাপ অব নেশন্সের খেলোয়াড়
বিষয়শ্রেণী:আর্মেনীয় প্রিমিয়ার লিগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বোবো দিউলাসো

**বোবো দিউলাসো** হচ্ছে বুর্কিনা ফাসোর একটি শহর, যার জনসংখ্যা ৯,০৩,৮৮৭ জন (২০১৯ সাল অনুযায়ী); এটি বুর্কিনা ফাসোর রাজধানী ওয়াগাদুগুর পরে দেশের দ্বিতীয় বৃহত্তম শহর। এই শহরের নামের অর্থ "বোবো-দিউলার বাড়ি"।

স্থানীয় বোবোভাষী জনগোষ্ঠী (মান্ডে সম্পর্কিত) শহরটিকে কেবল *সিয়া* হিসেবে উল্লেখ করে থাকে। জুলার দুটি স্বতন্ত্র উপভাষায় কথা বলা বিভিন্ন মানুষের উৎপত্তির উপর ভিত্তি করে এই শহরের বাসিন্দাদের দুই ভাগে বিভক্ত করা হয়ে থাকে। শহরটি দেশের দক্ষিণ-পশ্চিমে, উয়েত প্রদেশে অবস্থিত, যা ওয়াগাদুগু থেকে প্রায় ৩৫০ কিলোমিটার (২২০ মাইল) দূরে। সংস্কৃতি এবং সঙ্গীতের একটি প্রধান কেন্দ্র হিসেবে বোবো দিউলাসো অর্থনৈতিকভাবে (কৃষি বাণিজ্য, টেক্সটাইল শিল্প) এবং সাংস্কৃতিকভাবে উল্লেখযোগ্য।

## চিত্রশালা

File:Stadiumbobodioulasso1.jpg|১৯৯৯ সালে জেনারেল আবু বকর সঙ্গুলে লামিজানা স্টেডিয়াম
File:ASC Leiden - van Achterberg Collection - 5 - 020 - Détail d'un minaret d'argile de la Grande Mosquée - Bobo-Dioulasso, Burkina Faso, 19-26 août 2001.tif|২০০১ সালে বোবো দিউলাসোর গ্রেট মসজিদের একটি মাটির মিনারের বিশদ বিবরণ
File:ASC Leiden - van Achterberg Collection - 5 - 010 - Un forgeron dans le quartier des forgerons travaille à l'intérieur - Bobo-Dioulasso, Burkina Faso, 19-26 août 2001.tiff|২০০১ সালে  কামার কোয়ার্টারে একটি আয়রন স্মিথ ও একটি হাতুড়ি দিয়ে একটি কাস্তে ঘরের ভিতরে কাজ হচ্ছে
File:ASC Leiden - van Achterberg Collection - 5 - 013 - Vue sur un ensemble de maisons basses - Bobo-Dioulasso, Burkina Faso, 19-26 août 2001.tif|২০১১ সালে মাছ, বোবো দিউলাসোসহ নদীর তীরে গাছসহ নিম্ন বর্গাকার লোম পাথরের বাড়ি
File:Bobo-Dioulasso 4.29163W 11.18171N.jpg|২০০৫ সালে বোবো দিউলাসোর ওয়ার্ল্ড উইন্ডের স্যাটেলাইট চিত্র
File:MS 1321 Bobo Monument.jpg|২০০৬ সালে বোবো দিউলাসোতে দুই ব্যক্তির ভাস্কর্য
File:Art-Deco Colonial-Era Chamber of Commerce Building - Bobo-Dioulasso - Burkina Faso.jpg|২০১০ সালে চেম্বার অব কমার্স ভবন
File:Market Scene - Bobo-Dioulasso - Burkina Faso.jpg|২০১০ সালে বোবো দিউলাসোর বাজারের দৃশ্য


## তথ্যসূত্র

## বহিঃসংযোগ

* 
* প্রাতিষ্ঠানিক ওয়েবসাইট 
* বোবো দিউলাসো 

বিষয়শ্রেণী:বোবো দিউলাসো
বিষয়শ্রেণী:বামানা
বিষয়শ্রেণী:উ-বাসাঁ অঞ্চলের জনবহুল স্থান
রবার্ট লিন্ডসে (সিলেট)

**রবার্ট লিন্ডসে** (১৭৫৪-১৮৩৬) ছিলেন একজন স্কটিশ ঔপনিবেশিক কর্মকর্তা এবং ব্যবসায়ী যিনি ১৭৭৮ থেকে ১৭৮৭ সাল পর্যন্ত ব্রিটিশ ভারতের সময়ে সিলেটের তত্ত্বাবধায়ক হিসেবে এবং তারপর ১৭৮৭ থেকে ১৭৯০ সাল পর্যন্ত জেলা কালেক্টর হিসেবে দায়িত্ব পালন করেন। তিনি মুহররমের বিদ্রোহে অংশ নিয়েছিলেন বলে জানা যায়।
## জীবনী
লিন্ডসে ১৭৫৪ সালের ২৫ জানুয়ারী আর্ল অফ বালকারেস, জেমস লিন্ডসে এবং অ্যান ডেইলরিম্পলের ঘরে জন্মগ্রহণ করেন। তার মামা, চার্লস ডেইলরিম্পল তাকে ব্যবসায়িক জীবনধারা শিখাতে ডেপটফোর্ডের একটি জাহাজে ক্যাডিজে নিয়ে আসেন। ১৭৭২ সালে, তিনি প্রিন্স অফ ওয়েলস ইস্ট ইন্ডিয়াম্যানে ভারতের উদ্দ্যেশে ভ্রমণ করে সেপ্টেম্বর মাসে কলকাতায় পৌঁছান। এখানে তাকে রাজস্ব বিভাগের হিসাবরক্ষক-জেনারেলের সহকারী করা হয় এবং ফার্সি ভাষা শিখতে থাকেন। ১৭৭৬ সালের শরৎকালে তিনি ঢাকা শহরের উদ্দেশ্যে যাত্রা করেন। ফারসি ভাষার গুরুত্ব কমে যাওয়ায় ঐসময় তিনি হিন্দুস্তানি ভাষাও শিখেন। 
### সিলেটের কালেক্টর
ঢাকায় কয়েক বছর থাকার পর লিন্ডসে সিলেটের উদ্দেশ্যে রওয়ানা হন। সেখানে পৌঁছে ঐতিহ্য অনুযায়ী শাহ জালালের দরগায় শ্রদ্ধা জানানোর জন্য তাকে পরামর্শ দেওয়া হয়। কথিত আছে যে তিনি প্রবেশের আগে তার জুতা খুলে ফেলেন এবং যাওয়ার সময় পাঁচটি সোনার মোহর (১৬ বাংলা টাকা) দান করেন।  তিনি সিলেটে তৎকালীন মাছ (শুটকি) শুকানোর প্রথা এবং এর "কটু" গন্ধের কথা উল্লেখ করেন।

তার আত্মজীবনীমূলক বইয়ের ৭ম অধ্যায়ে তিনি সিলেট শাহী ঈদগাহে ১৭৮২ সালের সিলেট বিদ্রোহের কথা উল্লেখ করেছেন। তার শাসনামলে, তিনি ১৭৮৬ সালে রাধারামের বিদ্রোহকে সফলভাবে দমন করেন। অল্প সময়ের মধ্যে জন উইলসের পরেই লিন্ডসে সিলেটের কালেক্টর হিসেবে হিন্ডম্যান কর্তৃক স্থলাভিষিক্ত হন।
### ব্রিটেনে প্রত্যাবর্তন
আসাম ডিস্ট্রিক্ট গেজেটিয়ার্স ১০ম খন্ড অনুসারে, লিন্ডসে "ব্যবসায় খুবই আগ্রহী ছিলেন, এবং তার সম্পদের উৎসের কথা বেশিরভাগই কাব্যিক ভাষায় বর্ণনা করেছেন। 'চুনাম বা চুনাপাথর তাড়াতাড়ি স্রোতের দ্বারা খসে পড়ে। পার্শ্ববর্তী অঞ্চলের উচুঁ খিরিখাত দিয়ে বিশালাকার ঝরণার প্রবাহ পারিপার্শ্বিক দৃশ্যাবলীকে সম্পূর্ণরূপে  নজরকাড়া করে তুলেছিল। পর্বতটি বিশুদ্ধতম অ্যালাবাস্টার চুনের সমন্বয়ে গঠিত ছিল যা সমগ্র বিশ্বের সরবরাহের সমান পরিমাণ শুধু এখানেই উপস্থিত'।" যদিও লিন্ডসে খাসিয়া প্রধানদের কারণে অনেক প্রতিকূল পরিস্থিতিতে পড়েন, কিন্তু নিঃসন্দেহে তিনি সিলেটে যে সম্পদ আহরণ করেছিলেন তাতে চুন অনেকাংশে অবদান রেখেছিল।

যুক্তরাজ্যে ফিরে আসার পর, লিন্ডসে তার ভাই বালকারেসের ৬ষ্ঠ আর্ল, আলেকজান্ডার লিন্ডসের কাছ থেকে স্কটল্যান্ডে বালকারেস হাউসের বিশাল সম্পত্তি ক্রয় করেন, বাংলায় যে সম্পদ অর্জন করেন তা দিয়ে।  তিনি ১৮৩৬ সালে মারা যান।

|-

## তথ্যসূত্র

বিষয়শ্রেণী:১৭৫৪-এ জন্ম
বিষয়শ্রেণী:১৮৩৬-এ মৃত্যু
বিষয়শ্রেণী:সিলেটের শাসক
ইবনে বতুতার সফরনামা

**রিহলা** বা **ইবনে বতুতার সফরনামা** ইবনে বতুতা রচিত একটি ভ্রমণকাহিনী। এতে ইবনে বতুতার পরিভ্রমণ করা ৭০,০০০ মাইলের বর্ণনা লিখিত আছে। রিহলা একটি আরবি শব্দ, যার বাংলা অর্থ ভ্রমণকাহিনী।

## বতুতার ভ্রমণ
ইবনে বতুতা তার সময়ে সর্বাধিক ভ্রমণ করা ব্যক্তিদের একজন। ১৩২৫ সালে মরক্কো থেকে ২১ বছর বয়সে তিনি পবিত্র হজ্জ্বের উদ্দেশ্যে রওনা করেন। এ যাত্রা এক থেকে দেড় বছর সময় লাগত। কিন্তু বতুতা ভ্রমণ ভালোবেশে ফেললেন। তিনি এরপর প্রায় দুই যুগ ইসলামিক রাজ্য়সহ বিভিন্ন স্থান ভ্রমণ করেন। এরপর তিনি বাড়ি ফিরে আসেন এবং এই বই রচনায় হাত দেন।

## হজ্জ্ব
ইবনে বতুতা স্থলপথে মক্কা যান। তিনি উত্তর আফ্রিকার তটরেখা ধরে আবদ্-আল-ওয়াদিদ এবং হাফসিদ এর রাজ্য় হয়ে যান। তিনি তিউনিসিয়ার একটি শহর স্ফাক্স এ একটি বিবাহ করেন, যা ছিল তার ভ্রমণের অনেকগুলো বিবাহের একটি। 

১৩২৬ সালের বসন্তে, প্রায় ৩,৫০০ কিমি ভ্রমণ শেষে ইবনে বতুতা **আলেকজান্দ্রিয়া বন্দরে** আসেন, যা ঐ সময়ে **বাহরি** রাজ্যের অন্তর্গত ছিলো। তিনি সেখানে দুইজন তপস্বী ধার্মিক লোকের দেখা পান। একজন ছিলেন শেখ বোরহানউদ্দিন এবং অন্যজন ছিলেন শেখ মুরশিদি। তাঁরা ইবনে বতুতাকে একজন ভবিষ্যত পর্যটক হিসেবে বর্ণনা করেন।

## তথ্যসূত্র

বিষয়শ্রেণী:১৪শ শতাব্দীর আরবি ভাষার বই
বিষয়শ্রেণী:১৪শ শতাব্দীতে ইসলাম
বিষয়শ্রেণী:ভ্রমণকাহিনী
ভারতের সেনা অভিযানের তালিকা

**[[ভারতের সামরিক বাহিনী]]** হলো ভারত প্রজাতন্ত্রের ভারতীয় সেনাবাহিনী, ভারতীয় নৌবাহিনী এবং ভারতীয় বিমানবাহিনীর সমন্বয়ে গঠিত সামগ্রিক ঐক্যবদ্ধ সামরিক বাহিনী। ভারতের রাষ্ট্রপতি এই সামরিক বাহিনীর সর্বাধিনায়ক হিসেবে দায়িত্ব পালন করেন। ১৩,২৫,০০০ সক্রিয় ব্যক্তির সমন্বয়ে গঠিত এই বাহিনী পৃথিবীর দ্বিতীয় বৃহত্তম সামরিক বাহিনী।

## সেনাবাহিনীর অভিযান
এখানে ভারতীয় সেনাবাহিনীর মানবিক সামরিক অভিযানসহ পুরানো এবং চলমান অভিযানের একটি তালিকা অন্তর্ভুক্ত করা হয়েছে:

### পুরনো অভিযান

### চলমান অভিযান

## নৌবাহিনীর অভিযান

## বিমানবাহিনীর অভিযান

## আরও পড়ুন

* ভারতীয় সেনাবাহিনী
* ভারতীয় নৌবাহিনী
* ভারতীয় বিমানবাহিনী
* ভারতের সামরিক বাহিনী

## তথ্যসূত্র

বিষয়শ্রেণী:ভারত জড়িত সামরিক অভিযান
বিষয়শ্রেণী:ভারতীয় সামরিক সম্পর্কিত তালিকা
আইসি ৪০৫

**আইসি ৪০৫** হলো একটি নির্গমন প্রতিফলন নীহারিকা যা ভৌগোলিক নিরক্ষরেখার উত্তরে ব্রহ্মা নক্ষত্রমণ্ডলে, নীলাভ তারা *এ অরিগে*-কে ঘিরে অবস্থিত। এটি +৬.০ মাত্রায় জ্বলে। এর মহাকাশীয় স্থানাঙ্ক হল আরএ  dec । এটি অনিয়মিত পরিবর্তনশীল তারকা এ অরিগে-কে ঘিরে রয়েছে এবং এটি নির্গমন নীহারিকা আইসি ৪১০, খোলা ক্লাস্টার এম৩৮, এম৩৬, এবং কে-শ্রেণীর তারকা আইওতা অরিগে-এর কাছাকাছি অবস্থিত।

নীহারিকাটি প্রায় ৩৭.০' x ১৯.০' পরিমাপের এবং পৃথিবী থেকে প্রায় ১,৫০০ আলোক বর্ষ দূরে অবস্থিত। এটা বিশ্বাস করা হয় যে কেন্দ্রীয় নক্ষত্রের সঠিক গতি ওরিয়ন বেল্ট এলাকায় পাওয়া যেতে পারে। নীহারিকা প্রায় ৫ আলোকবর্ষ জুড়ে অবস্থিত।

## চিত্রশালা

চিত্র:IC405 Mark Johnston1.png|জেডডব্লিউও২৬০০এমসি প্রো ক্যামেরা ব্যবহার করে শৌখিন জ্যোতির্বিজ্ঞানীর তোলা সেলেস্ট্রন সি৯.২৫ এবং হাইপারস্টার সহ ফ্লেমিং স্টার নীহারিকার ছবি
চিত্র:IC405-19x4min-20210401.jpg|ক্যানন ৬ডি দিয়ে তোলা ছবি


## আরও দেখুন

* অরিগা (চীনা জ্যোতির্বিদ)
* ক্যাল্ডওয়েল ক্যাটালগ
* মহাজাগতিক ধূলিকণা
* বৃহত্তম নীহারিকাগুলির তালিকা

## তথ্যসূত্র

## বই উদ্ধৃতি

* 
* 

## বহিঃসংযোগ
* 
* 
* 
* 
* 
* 
* 

বিষয়শ্রেণী:প্রতিফলন নীহারিকা
ধরম সিংহ চোকার

**ধরম সিংহ চোকার** একজন ভারতীয় রাজনীতিবিদ।  তিনি ভারতীয় জাতীয় কংগ্রেসের প্রার্থী হয়ে ২০১৯ সালের হরিয়ানা বিধানসভা নির্বাচনে সামালখা আসন থেকে হরিয়ানা বিধানসভায় নির্বাচিত হন। 

## তথ্যসূত্র

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হরিয়ানার ভারতীয় জাতীয় কংগ্রেসের রাজনীতিবিদ
বিষয়শ্রেণী:হরিয়ানা বিধানসভার সদস্য
বিষয়শ্রেণী:হরিয়ানা বিধানসভার সদস্য ২০১৯-২০২৪
রাম কুমার গৌতম

**রাম কুমার গৌতম** একজন ভারতীয় রাজনীতিবিদ।

তিনি দ্বিতীয় মেয়াদে জননায়ক জনতা পার্টির সদস্য হিসাবে ২০১৯ হরিয়ানা বিধানসভা নির্বাচনে নারনাউন্ড আসন থেকে হরিয়ানা বিধানসভায় নির্বাচিত হন।

তার স্ত্রী রাষ্ট্রবিজ্ঞানের সহযোগী অধ্যাপক হিসেবে অবসর নিয়েছেন। তার ছেলে রজত গৌতম পাঞ্জাব ও হরিয়ানা হাইকোর্টের একজন আইনজীবী এবং পাঞ্জাব ও হরিয়ানা হাইকোর্টের বার কাউন্সিলের চেয়ারম্যান ছিলেন। তার মেয়ে কীর্তি ভরদ্বাজ কানাডায় স্থায়ী হয়েছেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জননায়ক জনতা পার্টির রাজনীতিবিদ
বিষয়শ্রেণী:হরিয়ানা বিধানসভার সদস্য
বিষয়শ্রেণী:হরিয়ানা বিধানসভার সদস্য ২০১৯-২০২৪
বিষয়শ্রেণী:হরিয়ানার ভারতীয় জনতা পার্টির রাজনীতিবিদ
বলবীর সিংহ (রাজনীতিবিদ)

**বলবীর সিংহ** ভারতের হরিয়ানা রাজ্যের একজন আইএনসি জনীতিবিদ। তিনি ইসরানার বিধায়ক। 

## তথ্যসূত্র

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হরিয়ানার ভারতীয় জাতীয় কংগ্রেসের রাজনীতিবিদ
বিষয়শ্রেণী:হরিয়ানা বিধানসভার সদস্য
বিষয়শ্রেণী:হরিয়ানা বিধানসভার সদস্য ২০১৯-২০২৪
দক্ষিণ এশিয়ায় শিশুতোষ টেলিভিশন চ্যানেলের তালিকা

এটি হচ্ছে **[[দক্ষিণ এশিয়া]]য় শিশুতোষ টেলিভিশন চ্যানেলের তালিকা।**

## পাকিস্তান

## বাংলাদেশ

## ভারত

## শ্রীলঙ্কা

## বন্ধ

## তথ্যসূত্র

বিষয়শ্রেণী:টেলিভিশন চ্যানেলের তালিকা

বিষয়শ্রেণী:এশিয়া প্যাসিফিকের শিশুতোষ টেলিভিশন চ্যানেল
সঞ্জয় সিংহ (হরিয়ানার রাজনীতিবিদ)

**সঞ্জয় সিং** একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসেবে ২০১৯ হরিয়ানা বিধানসভা নির্বাচনে সোহনা আসন থেকে হরিয়ানা বিধানসভায় নির্বাচিত হন।  তিনি সুরজ পালের ছেলে।  এবং পেশায় একজন কৃষিবিদ। তিনি ১৯৯৭ সালে মহর্ষি দয়ানন্দ বিশ্ববিদ্যালয়, রোহতক থেকে স্নাতক ডিগ্রি অর্জন করেন। 

## তথ্যসূত্র

বিষয়শ্রেণী:ভারতীয় হিন্দু
বিষয়শ্রেণী:হরিয়ানা বিধানসভার সদস্য ২০১৯-২০২৪
বিষয়শ্রেণী:হরিয়ানার ভারতীয় জনতা পার্টির রাজনীতিবিদ
বিষয়শ্রেণী:হরিয়ানা বিধানসভার সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৭৬-এ জন্ম
বিষয়শ্রেণী:১৯৭০-এর দশকে জন্ম
হান্স রাজ (রাজনীতিবিদ)

**হংস রাজ** হিমাচল প্রদেশ বিধানসভার ডেপুটি স্পিকার এবং ভারতীয় জনতা পার্টির একজন নেতা। তিনি চাম্বা জেলার চুরাহ থেকে বিধানসভায় নির্বাচিত হয়েছিলেন।  তিনি ২ এপ্রিল ১৯৮৩ সালে জন্মগ্রহণ করেন এবং বিএ, বিএড, এমএ এবং এম ফিল অধ্যয়ন করেন।  তিনি ২০১২ সালে প্রথম বিধানসভায় নির্বাচিত হয়েছিলেন।

## তথ্যসূত্র

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হিমাচল প্রদেশ বিধানসভার ডেপুটি স্পিকার
বিষয়শ্রেণী:হিমাচল প্রদেশ বিধানসভার সদস্য ২০১২-২০১৭
বিষয়শ্রেণী:হিমাচল প্রদেশ বিধানসভার সদস্য ২০১৭-২০২২
বিষয়শ্রেণী:চম্বা জেলার ব্যক্তি
বিষয়শ্রেণী:হিমাচল প্রদেশের ভারতীয় জনতা পার্টির রাজনীতিবিদ
নন্দিতা কৃষ্ণ

**নন্দিতা কৃষ্ণ** (জন্ম ১৯৫১) হলেন একজন ভারতীয় লেখিকা, পরিবেশবিদ ও শিক্ষাবিদ। ২০১৫ সালে তিনি ভারত সরকার কর্তৃক প্রথম নারী শক্তি পুরস্কার দ্বারা স্বীকৃত হন। তিনি চেন্নাইয়ের সি. পি. রামস্বামী আইয়ার ফাউন্ডেশনের সভাপতি এবং বেশ কয়েকটি গ্রন্থের রচয়িতা।

## পরিচিত
নন্দিতা কৃষ্ণ ১৯৫১ সালে জন্মগ্রহণ করেন, এবং তিনি নন্দিতা জগন্নাথন নামে পরিচিত ছিলেন।

তিনি মাদ্রাজ প্রদেশের প্রধান আইনজীবী, ত্রাভাঙ্কোর রাজ্যের দেওয়ান এবং আন্নামালাই বিশ্ববিদ্যালয় এবং ত্রাভাঙ্কোর বিশ্ববিদ্যালয়ের উপাচার্য ডক্টর দেওয়ান বাহাদুর শচীভত্তম স্যার চেতপুত পত্তবিরামন রামস্বামী আইয়ারের নাতনি। তিনি ভারত সরকারের মুম্বাই 
প্রদেশের পর্যটনের আঞ্চলিক উপ-মহাপরিচালক ও পরিচালক এবং সর্বাধিক বিক্রিত হিন্দুধর্মীয় গ্রন্থ "An Introduction and Ganesha" এর লেখক শকুন্তলা জগন্নাথন এবং টাটা প্রজেক্টস লিমিটেডের ভাইস-চেয়ারম্যান ও ব্যবস্থাপনা পরিচালক এ. আর. জগন্নাথনের কন্যা। ভারত সরকারের প্রাক্তন আইনমন্ত্রী সি. আর. পত্তবিরামন হলেন তার মাতামহ।

তিনি বোম্বের ক্যাথেড্রাল ও জন কনন হাই স্কুলে পড়াশোনা করেছেন, মুম্বাইয়ের এলফিনস্টোন কলেজ থেকে ১৯৭০ সালে স্নাতক ও বোম্বে বিশ্ববিদ্যালয়ের থেকে বিষ্ণু নারায়ণের মূর্তিবিদ্যার উপর ১৯৭৫ সালে পিএইচডি ডিগ্রি অর্জন করেন এবং তার গবেষণার সময় তিনি হেরাস পণ্ডিত ছিলেন।।

তাকে ২০১৬ সালে পশ্চিমবঙ্গের বিদ্যাসাগর বিশ্ববিদ্যালয় থেকে সাহিত্যে সম্মানসূচক ডক্টরেট প্রদান করা হয়।

## তথ্যসূত্র

বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় লেখক
বিষয়শ্রেণী:ভারতীয় লেখিকা
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:চেন্নাইয়ের ব্যক্তি
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:চেন্নাইয়ের লেখক
রাজিন্দর রানা

**রাজিন্দর রানা** (জন্ম ৬ এপ্রিল ১৯৬৬) একজন ভারতীয় রাজনীতিবিদ যিনি ভারতীয় জাতীয় কংগ্রেসের প্রতিনিধিত্ব করেন। তিনি ১৩তমহিমাচল প্রদেশ বিধানসভায় হিমাচল প্রদেশের সুজনপুরের প্রতিনিধিত্ব করেন। 

## তথ্যসূত্র

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হিমাচল প্রদেশ বিধানসভার সদস্য ২০১৭-২০২২
রাজীব সাইজল

**ডাঃ রাজীব সাইজল** (জন্ম ১১ জুলাই ১৯৭১) একজন ভারতীয় রাজনীতিবিদ এবং হিমাচল প্রদেশ সরকারের বর্তমান স্বাস্থ্য ও পরিবার কল্যাণ এবং আয়ুর্বেদ মন্ত্রী। সাইজল সোলান জেলার কাসাউলি কেন্দ্র থেকে হিমাচল প্রদেশ বিধানসভার সদস্য। তিনি ভারতীয় জনতা পার্টির সদস্য। 

## তথ্যসূত্র

বিষয়শ্রেণী:হিমাচল প্রদেশ বিধানসভার সদস্য ২০১৭-২০২২
বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হিমাচল প্রদেশ বিধানসভার সদস্য
বিষয়শ্রেণী:হিমাচল প্রদেশের ভারতীয় জনতা পার্টির রাজনীতিবিদ
বিষয়শ্রেণী:হিমাচল প্রদেশ বিধানসভার সদস্য ২০০৭-২০১২
বিষয়শ্রেণী:হিমাচল প্রদেশ বিধানসভার সদস্য ২০১২-২০১৭
রাজীব জাসরোটিয়া

**রাজীব জাসরোটিয়া** (জন্ম ২৬ অক্টোবর ১৯৭৩) একজন ভারতীয় রাজনীতিবিদ এবং ভারতীয় জনতা পার্টির সদস্য। জাসরোটিয়া ২০১৪ ও ২০২৪ সালের জম্মু ও কাশ্মীর বিধানসভা নির্বাচনে কাঠুয়া জেলার হীরানগর কেন্দ্র থেকে জম্মু ও কাশ্মীর বিধানসভার সদস্য হিসেবে নির্বাচিত হয়েছেন। তিনি চার বছর হীরানগর পৌর কমিটির প্রধান ছিলেন। তিনি জম্মু ও কাশ্মীরের বন, পরিবেশ এবং বাস্তুবিদ্যার মন্ত্রী ছিলেন তিনি কাঠুয়া ধর্ষণ মামলায় অভিযুক্তদের সমর্থনে একটি সমাবেশে অংশ নিয়ে বিতর্কে জড়িয়ে পড়েন।

## তথ্যসূত্র

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ
বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯
বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮
বিষয়শ্রেণী:কাঠুয়া জেলার ব্যক্তি
প্রিয়া শেঠী

**প্রিয়া শেঠি** ভারতীয় জনতা পার্টির একজন রাজনৈতিক নেতা এবং জম্মু ও কাশ্মীর সরকারের একজন প্রতিমন্ত্রী। তিনি জম্মু ও কাশ্মীর বিজেপি মহিলা মোর্চার সভাপতি ছিলেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ
বিষয়শ্রেণী:জম্মু ও কাশ্মীর বিধানসভার নারী সদস্য
বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী
বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮
বিষয়শ্রেণী:২১শ শতাব্দীর ভারতীয় নারী রাজনীতিবিদ
আশা এনকাউন্টার

**আশা এনকাউন্টার** হল ২০২২ সালে মুক্তপ্রাপ্ত ভারতীয় তেলুগু ভাষার একটি ডকুড্রামাধর্মী চলচ্চিত্র। এই চলচ্চিত্রটি রচনা এবং পরিচালনা করেছেন আনন্দ চন্দ্র। ২০১৯ সালে হায়দরাবাদে একটি মেয়েকে করা গণধর্ষণ ও হত্যার উপর ভিত্তি করে চলচ্চিত্রটি তৈরি করা হয়। চলচ্চিত্রটি ১ জানুয়ারী ২০২২ এ মুক্তি পায়।

## পটভূমি
২০১৯ সালের দিসা গণধর্ষণের উপর ভিত্তি করে চলচ্চিত্রটি তৈরি করা হয়। যেখানে একটি লরিতে থাকা ৪ জন লোক একটি যুবতী মেয়েকে ধর্ষণ করে হত্যা করেছিল।

## অভিনয়ে
* এনএইচআরসি প্রধান চরিত্রের ভূমিকায় শ্রীকান্ত আয়েঙ্গার
* আশার ভূমিকায় সোনিয়া আকুলা
* ভরতের ভূমিকায় শ্রীধর রাও 

## মুক্তি
চলচ্চিত্রটি ১ জানুয়ারী ২০২২ সালে মুক্তি পায়। এনটিভির একজন সমালোচক চলচ্চিত্রটি দেখে মিশ্র প্রতিক্রিয়া দেন, তিনি চিত্রনাট্য এবং অনিয়ন্ত্রিত ক্লাইম্যাক্সের সমালোচনা করেন, তবে অভিনয় এবং গানের সুরের প্রশংসা করেন।

## তথ্যসূত্র

## বহিঃসংযোগ
* 

বিষয়শ্রেণী:তেলুগু ভাষার চলচ্চিত্র
বিষয়শ্রেণী:২০২০-এর দশকের তেলুগু ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০২২-এর চলচ্চিত্র
বিষয়শ্রেণী:হায়দ্রাবাদ, ভারতের পটভূমিতে চলচ্চিত্র
বিষয়শ্রেণী:ভারতে ধর্ষণ সম্পর্কে চলচ্চিত্র
ডিজনি জুনিয়র (ভারত)

**ডিজনি জুনিয়র** হচ্ছে একটি ভারতীয় শিশুতোষ টেলিভিশন চ্যানেল। ১৯৯৯ সালের ৩ অক্টোবরে এটির সম্প্রচার শুরু হয়। এটি ডিজনি চ্যানেলে একটি প্রোগ্রামিং ব্লক হিসেবেও উপলব্ধ। এটি যুক্তরাষ্ট্রভিত্তিক মূল ডিজনি জুনিয়রের সমতূল্য, এবং এটি ইংরেজি, হিন্দি, তামিল, এবং তেলুগু ভাষায় অনুষ্ঠান সম্প্রচার করে।

## ইতিহাস
২০০৬ সালের আগে ভারতে, ডিজনি চ্যানেলের একটি ব্লক হিসাবে প্লেহাউজ ডিজনি চালু করা হয়। ২০১১ সালের ৪ জুলাই ডিজনি জুনিয়র প্লেহাউসের স্থলাভিষিক্ত হয়। ২০১২ সালের ১৫ অক্টোবর ডিজনি জুনিয়র একটি চ্যানেল হিসেবে চালু হয়।

## অনুষ্ঠানসমূহ
### বর্তমান অনুষ্ঠানসমূহ
#### মূল অনুষ্ঠানসমূহ
**১০১ ড্যালমেশিয়ান স্ট্রিট*
* *জেক অ্যান্ড দ্য নেভার ল্যান্ড পাইরেটস*
* *টিওটিএস*
* *ডক ম্যাকস্টাফিন্স*
* *দ্য রকেটিয়ার*
* *দ্য লাইয়ন গার্ড*
* *পাপি ডগ প্যাল্স*
* *পিকউইক প্যাক*
* *মিকি মাউস ক্লাবহাউজ*
* *সিম্পেল সামোসা*
* *স্পাইডি অ্যান্ড হিস অ্যামেজিং ফ্রেন্ডস*
* *হ্যান্ডি ম্যানি*

#### অর্জিত অনুষ্ঠানসমূহ
* *আর্ট অ্যাট্যাক*
* *পিজে মাস্কস*
* *ফাইয়ারম্যান স্যাম*
* *ব্লুই*

## তথ্যসূত্র

ভারত
বিষয়শ্রেণী:ভারতের ইংরেজি ভাষার টেলিভিশন স্টেশন
বিষয়শ্রেণী:২০১২-এ ভারতে প্রতিষ্ঠিত
বিষয়শ্রেণী:ভারতের শিশুতোষ টেলিভিশন চ্যানেল
বিষয়শ্রেণী:ডিজনি ইন্ডিয়া মিডিয়া নেটওয়ার্ক
বিষয়শ্রেণী:স্টার ইন্ডিয়া
বিষয়শ্রেণী:২০১২-এ প্রতিষ্ঠিত টেলিভিশন চ্যানেল ও স্টেশন
জে. কৃষ্ণা পালেমার

**জে. কৃষ্ণা পালেমার** হলেন ম্যাঙ্গালোর সিটি উত্তর (পূর্ববর্তী সুরথকাল) থেকে কর্ণাটক বিধানসভার প্রাক্তন সদস্য এবং ভারতীয় জনতা পার্টির একজন সদস্য, যিনি বিএস ইয়েদুরাপ্পা সরকারের পরিবেশ ও বন্দর মন্ত্রী ও বন্দর মন্ত্রীর দায়িত্ব, ডিভি সদানন্দ গৌড়া সরকারের বন্দর ও বিজ্ঞান ও প্রযুক্তি মন্ত্রীর দায়িত্ব পালন করেছিলেন। পেশায় তিনি একজন স্থাবর সম্পত্তির নিযুক্তক, নির্মাতা, ব্যবসায়ী এবং একজন শিক্ষাবিদ।

৮ ফেব্রুয়ারি, ২০১২-এ ভিডিও ক্লিপ বিতর্কের সময় তিনি মন্ত্রীত্ব থেকে পদত্যাগ করেন, যখন তিনি একটি মোবাইল ডিভাইসে পর্নোগ্রাফিক ভিডিও ক্লিপ দেখার ব্যাপারটা ক্যামেরায় ধরা পড়েন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কর্ণাটকের ভারতীয় জনতা পার্টির রাজনীতিবিদ
বিষয়শ্রেণী:কর্ণাটক বিধানসভার সদস্য ২০০৮-২০১৩
এস. মুনিরাজু

**এস. মুনিরাজু** কর্ণাটক রাজ্যের একজন ভারতীয় রাজনীতিবিদ। তিনি কর্ণাটক বিধানসভার দুই মেয়াদের সদস্য ছিলেন।  তিনি টানা দ্বিতীয় মেয়াদে ব্যাঙ্গালোর আরবান জেলার বিজেপি সভাপতি নির্বাচিত হন।

## রাজনৈতিক দল
এস. মুনিরাজুর ভারতীয় জনতা পার্টির অন্তর্গত। 

## তথ্যসূত্র

## বহিঃসংযোগ

* কর্ণাটক বিধানসভা

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কর্ণাটকের ভারতীয় জনতা পার্টির রাজনীতিবিদ
বিষয়শ্রেণী:কর্ণাটক বিধানসভার সদস্য ২০০৮-২০১৩
বিষয়শ্রেণী:কর্ণাটক বিধানসভার সদস্য ২০১৩-২০১৮
ই. তুকারাম

**এরেগার তুকারাম** হলেন একজন ভারতীয় রাজনীতিবিদ, যিনি সান্দুরু আসন থেকে বর্তমান বিধায়ক এবং তিনি এইচডি কুমারস্বামীর দ্বিতীয় মন্ত্রণালয়ে চিকিৎসা শিক্ষা মন্ত্রী ছিলেন। 

## নির্বাচনী এলাকা
তিনি সান্দুরু আসনের প্রতিনিধিত্ব করছেন। 

## তথ্যসূত্র

## বহিঃসংযোগ

* কর্ণাটক বিধানসভা

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কর্ণাটকের ভারতীয় জাতীয় কংগ্রেসের রাজনীতিবিদ
বিষয়শ্রেণী:কর্ণাটক বিধানসভার সদস্য ২০০৮-২০১৩
বিষয়শ্রেণী:কর্ণাটক বিধানসভার সদস্য ২০১৮-২০২৩
বিষয়শ্রেণী:অষ্টাদশ লোকসভার সদস্য
বিষয়শ্রেণী:কর্ণাটক বিধানসভার সদস্য ২০১৩-২০১৮
বিষয়শ্রেণী:কর্ণাটক বিধানসভার সদস্য ২০২৩-২০২৮
বিষয়শ্রেণী:কর্ণাটকের লোকসভা সদস্য
করাটি সঙ্গান্না অমরাপ্পা

**কারাদি সাঙ্গান্না আমরপ্পা** ভারতীয় জনতা পার্টির সদস্য। তিনি বর্তমান সংসদ সদস্য এবং কর্ণাটক রাজ্যের কোপ্পাল (লোকসভা কেন্দ্র) থেকে পরপর দুইবার ২০১৪ সালে এবং ২০১৯ সালের ভারতীয় সাধারণ নির্বাচনে জয়ী হয়েছেন। 

## তথ্যসূত্র

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কর্ণাটকের ভারতীয় জনতা পার্টির রাজনীতিবিদ
বিষয়শ্রেণী:সপ্তদশ লোকসভার সদস্য
বিষয়শ্রেণী:কর্ণাটক বিধানসভার সদস্য ২০০৮-২০১৩
বিষয়শ্রেণী:কর্ণাটকের লোকসভা সদস্য
বিষয়শ্রেণী:ষোড়শ লোকসভার সদস্য
কে. বি. প্রসন্ন কুমার

**কে. বি. প্রসন্ন কুমার** কর্ণাটকের একজন রাজনীতিবিদ। তিনি ২০১৩ সালের কর্ণাটক বিধানসভা নির্বাচনে শিমোগা আসনে প্রাক্তন উপ-মুখ্যমন্ত্রী কে এস ঈশ্বরাপ্পাকে পরাজিত করেছিলেন। 

## জীবনের প্রথমার্ধ
প্রসন্ন কুমার ১৭ নভেম্বর ১৯৬৮ সালে জন্মগ্রহণ করেন। তাঁর পিতার নাম কৃষ্ণমূর্তি এবং মাতার নাম ভাগীরতি বাই। তিনি অল্প বয়সে তার পিতাকে হারিয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৮-এ জন্ম
বিষয়শ্রেণী:কর্ণাটকের ভারতীয় জাতীয় কংগ্রেসের রাজনীতিবিদ
বিষয়শ্রেণী:কর্ণাটক বিধানসভার সদস্য ২০০৮-২০১৩
লাবা রসুন

**লাবা রসুন** হচ্ছে একটি সিরকা-সংরক্ষিত রসুন। এটি মিহি সবুজ এবং এর স্বাদ টক এবং সামান্য মসলাযুক্ত। এটি সাধারণত চীনা চন্দ্র পঞ্জিকার দ্বাদশ মাসের অষ্টম দিনে লাবা উৎসব উপলক্ষ্যে তৈরি করা হয়। উৎসবের সাথে মিল রেখে লাবা রসুন নামে পরিচিত। সাধারণভাবে, সবুজ এবং সিরকাজাত রসুনকে লাবা রসুন বলা হয়। লাবা রসুনের আচারের জন্য ব্যবহৃত বিশেষ ভিনেগার আলাদা করে **লাবা ভিনেগার** হিসেবে পরিচিত। লাবা রসুন তৈরির প্রথা উত্তর চীনে বেশি প্রচলিত। লাবা রসুন এবং ডাম্পলিং সমেত ভিনেগার চীনের বসন্ত উৎসবের একটি ঐতিহ্যবাহী খাবার। চীনা নববর্ষ মাঝে মাঝে শুধু লাবা রসুন খেয়ে উদযাপন করা হয়।

## সংস্কৃতি
থাম্ব|লাবা রসুন
লাবা রসুনের সুনির্দিষ্ট ইতিহাস জানা নেই; এ সম্পর্কে জনপ্রিয় প্রবাদ হচ্ছে  "রসুন" এবং "গণনা" শব্দ দুটি চীনা ভাষায় প্রায় সমোচ্চারিত শব্দ। ব্যবসায়ীরা সাধারণত চীনা বর্ষপঞ্জির সর্বশেষ মাসের অষ্টম দিনে তাদের বছরের আর্থিক আয় এবং ব্যয় গণনা করে। পাওনাদাররাও এই দিনে ঋণ সংগ্রহ করে। কারণ এই দিনটি চীনের ঐতিহ্যবাহী বসন্ত উৎসবের কাছাকাছি সময়ে। পাওনাদাররা ঋণগ্রহিতাদের ঋণ পরিশোধের জন্য নোটিশ পাঠান। তাই ঋণগ্রহীতারা ঋণ নিয়ে কোন দুরাচারের প্রভাব কাটাতে ও ঋণ সংক্রান্ত নিষেধাজ্ঞা এড়াতে ঘরে লাবা রসুন রাখেন।

## প্রস্তুতি
একটি পাত্র প্রস্তুত করতে হয়। খোসা ছাড়িয়ে রসুন পরিষ্কার করতে হয়। পাত্রে রসুন এবং ভিনেগার রেখে মুখ বন্ধ করে দিতে হয়। পছন্দ অনুযায়ী চিনি এবং লবণ যোগ করা যেতে পারে। এটিকে কম তাপমাত্রার পরিবেশে রাখতে হয়। সংরক্ষণের সময় নির্দিষ্ট না। তবে রঙ সবুজ না হওয়া পর্যন্ত সাধারণত প্রায় ২০ দিন সময় লাগে।

## রঙের উৎস
রসুনের রঙ সবুজ হওয়ার কারণ এতে প্রচুর পরিমাণে সালফার যৌগ থাকে। এ যৌগগুলি সাধারণত রসুনে থাকা একটি এনজাইম ( অ্যালাইনেজ ) থেকে আলাদা থাকে। অম্লতা রসুনের কোষকে ক্ষতিগ্রস্থ করে, যার ফলে এনজাইম সালফার-যুক্ত যৌগ অ্যালাইনকে বিচ্ছিন্ন করে প্রতিক্রিয়াশীল থায়োসালফিনেট নিঃসরণ করে। এগুলি পরস্পরের সাথে এবং অ্যামিনো অ্যাসিডের সাথে বিক্রিয়া করে যা কোষের মধ্যে প্রাকৃতিকভাবে পাইরোল নামের একটি জৈবযৌগ তৈরি করে, এটি মূলত কার্বন-নাইট্রোজেনের গুচ্ছচক্র। পাইরোলের একাধিক চক্র সংযুক্ত হয়ে পলিপাইরোল গঠন করে। পলিপাইরোলের চক্র কাঠামো আলো শোষণ করে এবং এইভাবে রঙিন দেখায়। রসুনে সবুজ রঙের গাঢ়ত্ব পাইরোলের গুচ্ছের সংখ্যা এবং জড়িত অ্যামিনো অ্যাসিডের উপর নির্ভর করে। যখন চারটি পাইরোল রিং একসাথে যুক্ত করা হয়, ফলে গঠনটি অনেকটা ফাইকোবিলিনের মতো, একটি যৌগ যা শৈবাল এবং কিছু ব্যাকটেরিয়া সালোকসংশ্লেষণের জন্য আলো ধারণ করতে ব্যবহার করে। লাবায় যৌগগুলির একটি মিশ্রণ উপস্থিত থাকে, যার ফলে সবুজ-নীল রঙ হয়।
## তথ্যসূত্র

বিষয়শ্রেণী:রসুন
বিষয়শ্রেণী:রসুনের পদ
গুলিস্তান আন্ডারপাস

**গুলিস্তান আন্ডারপাস** হল বাংলাদেশের ঢাকার গুলিস্তানে চার রাস্তার মোড়ে মওলানা ভাসানী হকি স্টেডিয়ামের পাশে অবস্থিত একটি পথচারী আন্ডারপাস। চারদিক বিশিষ্ট এই আন্ডারপাসটি ৩ কোটি ৪৩ লাখ টাকা ব্যয়ে ১৯৯৭ সালে নির্মাণ করা হয়। চারটি সুড়ঙ্গে দুটি করে মোট ৮টি প্রবেশ ও প্রস্থান পথ এই আন্ডারপাসে রয়েছে। সুরসপ্তক আন্ডারপাস নির্মাণের পূর্বে এটি ছিল বাংলাদেশের বৃহত্তম আন্ডারপাস।

এই আন্ডারপাসটি *পাতাল মার্কেট* নামেও পরিচিত। বর্তমানে আন্ডারপাসটি মার্কেটে পরিনত হয়েছে। ১০৪টি দোকান বিশিষ্ট এই মার্কেটে মোবাইল ফোন বেচাকেনা এবং সারাই করা হয়। আন্ডারপাসে মার্কেট বসানোর ফলে তাই জনসাধারণ আন্ডারপাসটি ব্যবহারে নিরুৎসাহিত বোধ করেন। এই আন্ডারপাস শীতাতপ নিয়ন্ত্রিত হলেও সেই ব্যবস্থা অকেজো। আন্ডারপাসের ভেতরের বাজারের কারণে আন্ডারপাসের পথটি সংকুচিত হয়ে গেছে। আন্ডারপাসের মার্কেটটি রাত ৮টা পর্যন্ত খোলা থাকে। এরপর আন্ডারপাস বন্ধ করে দেওয়ার কারণে রাতে জীবনের ঝুঁকি নিয়ে সড়ক পার হতে হয় পথচারীদের।

## তথ্যসূত্র
 

বিষয়শ্রেণী:পাতালপথ (আন্ডারপাস)
বিষয়শ্রেণী:ঢাকা
বিষয়শ্রেণী:বাংলাদেশের ভবন ও স্থাপনা
বিষয়শ্রেণী:১৯৯৭-এ বাংলাদেশে প্রতিষ্ঠিত
বিষয়শ্রেণী:ঢাকার ভবন ও স্থাপনা
বিষয়শ্রেণী:বাংলাদেশের সুড়ঙ্গ
নীরা যাদব (রাজনীতিবিদ)

**ডঃ নীরা যাদব** ভারতীয় জনতা পার্টির ঝাড়খণ্ডের একজন নেতা। তিনি ১৯৭১ সালের ১৮ সেপ্টেম্বর জন্মগ্রহণ করেন। তিনি বিজয় যাদবের স্ত্রী।  তিনি কোডারমা (বিধানসভা কেন্দ্র) থেকে ঝাড়খণ্ড বিধানসভার সদস্য। তিনি বিনোবা ভাবে বিশ্ববিদ্যালয় থেকে ডক্টরেট করেছেন। তিনি রাঁচি বিশ্ববিদ্যালয় থেকে ১৯৯৬ সালে এম কম এবং ২০০৯ সালে বি.এড সম্পন্ন করেন। তিনি কোডারমার একটি ইন্টারমিডিয়েট কলেজে বাণিজ্য পড়াতেন।

তিনি ঝাড়খণ্ড সরকারের মানবসম্পদ উন্নয়ন মন্ত্রী হিসেবে কাজ করেছেন (২০১৪-২০১৯)। 

## তথ্যসূত্র

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ
বিষয়শ্রেণী:সর্বভারতীয় যাদব মহাসভার সদস্য
বিষয়শ্রেণী:ঝাড়খণ্ড বিধানসভার নারী সদস্য
বিষয়শ্রেণী:রাঁচি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঝাড়খণ্ড বিধানসভার সদস্য ২০১৪-২০১৯
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:ঝাড়খণ্ড বিধানসভার সদস্য ২০১৯-২০২৪
সুখদেও ভগত

**সুখদেও ভগত** ছিলেন ঝাড়খণ্ড কংগ্রেসের সভাপতি ও লোহারদাগা জেলার লোহারদাগা আসনের প্রতিনিধিত্ব করা এমএলএ। তিনি ২০১৯ সালে বিজেপিতে যোগদান করেন এবং ২০১৯ সালের ঝাড়খণ্ড বিধানসভা নির্বাচনে কংগ্রেস প্রার্থী রামেশ্বর ওরাওনের কাছে হেরে যান। 

## কর্মজীবন
২০১৫ সালের নির্বাচনে সুখদেও ভগত লোহারদাগা আসনে জয়ী হয়েছিলেন, বিজেপি-সমর্থিত অল ঝাড়খণ্ড স্টুডেন্টস ইউনিয়নের (এজেএসইউ) প্রার্থী নিরু ভগতকে পরাজিত করে।  তিনি মে ২০১৩ সালে ঝাড়খণ্ড কংগ্রেসের সভাপতি হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ
বিষয়শ্রেণী:ঝাড়খণ্ডের ভারতীয় জাতীয় কংগ্রেসের রাজনীতিবিদ
বিষয়শ্রেণী:ঝাড়খণ্ড বিধানসভার সদস্য ২০১৪-২০১৯
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:অষ্টাদশ লোকসভার সদস্য
বিষয়শ্রেণী:ঝাড়খণ্ডের লোকসভা সদস্য
বিষয়শ্রেণী:১৯৬০-এ জন্ম
শশাঙ্ক শেখর ভোক্তা

**শশাঙ্ক শেখর** হলেন ঝাড়খণ্ড মুক্তি মোর্চার একজন ভারতীয় রাজনীতিবিদ। শশাঙ্ককে ২০১৩ সালে ঝাড়খণ্ড মুক্তি মোর্চা ঝাড়খণ্ড বিধানসভার স্পিকার হিসাবেও নির্বাচিত করেছিল।  তিনি ঝাড়খণ্ড রাজ্যের সারথ নির্বাচনী এলাকার প্রতিনিধিত্ব করেন এবং বর্তমানে ঝাড়খণ্ড বিধানসভার সদস্য।

## প্রাথমিক জীবন এবং শিক্ষা
শশাঙ্ক শেখর ভোক্তা ঝাড়খণ্ডের দেওঘর চিত্রা জেলার বাসিন্দা। জমিদার পরিবারের সদস্য। পাটনা বিশ্ববিদ্যালয় থেকে রাষ্ট্রবিজ্ঞানে স্নাতক শেষ করে জেপি আন্দোলনে রাজনীতিতে প্রবেশ করেন। তিনি ১৯৮২ সালে কংগ্রেসের সদস্য হন। দীর্ঘ রাজনৈতিক যুদ্ধের পর তিনি ২০০০ সালে বিহার বিধানসভার সদস্য হন।

## তথ্যসূত্র

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঝাড়খণ্ড মুক্তি মোর্চার রাজনীতিবিদ
বিষয়শ্রেণী:ঝাড়খণ্ড বিধানসভার সদস্য ২০০৯-২০১৪
বিষয়শ্রেণী:ঝাড়খণ্ড বিধানসভার স্পিকার
বিষয়শ্রেণী:দেওঘর জেলার ব্যক্তি
দলীপ সিংহ পরিহার

**দলীপ সিংহ পরিহার** (বা কেবল **দলীপ পরিহার**) একজন ভারতীয় নেতা এবং ভারতীয় জনতা পার্টির সদস্য। পরিহার ভারতের জম্মু ও কাশ্মীরের ডোডা জেলার ভাদেরওয়াহ আসনের বিধায়ক। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ
বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯
বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮
বিষয়শ্রেণী:ভাদেরওয়াহের ব্যক্তি
আলি মোহাম্মদ সাগর

**আলী মোহাম্মদ সাগর** জম্মু ও কাশ্মীর ন্যাশনাল কনফারেন্সের প্রার্থী হিসাবে শ্রীনগর জেলার খানিয়ার থেকে ১৯৯৬ সাল থেকে জম্মু ও কাশ্মীর বিধানসভার সদস্য। তাঁর ছেলে সালমান আলি সাগর যিনি শ্রীনগরের প্রাক্তন মেয়র এবং ২০২৪ সাল থেকে বিধানসভার সদস্য হিসেবে দায়িত্ব পালন করছেন। তিনি ওমর আবদুল্লাহ মন্ত্রিসভায় পল্লী উন্নয়ন মন্ত্রী ছিলেন এবং ২০১৪ সালে ন্যাশনাল কনফারেন্সের সাধারণ সম্পাদক নিযুক্ত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮
বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী
বিষয়শ্রেণী:শ্রীনগর জেলার ব্যক্তি
বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২
বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮
বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪
বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯
বিষয়শ্রেণী:১৯৫৮-এ জন্ম
বিষয়শ্রেণী:কাশ্মীর বিশ্ববিদ্যালয়ের প্রাক্তন শিক্ষার্থী
পুলক বিশ্বাস

**পুলক বিশ্বাস** (১৯৪১ — ২৯ আগস্ট ২০১৩) ছিলেন ভারতের একজন শীর্ষস্থানীয় শিল্পী এবং শিশুদের বইয়ের অন্যতম চিত্রকর।

## জীবনী
পুলক বিশ্বাসের জন্ম ব্রিটিশ ভারতের ঢাকায় অধুনা বাংলাদেশে। তার শৈশব অতিবাহিত হয় সেখানে। তবে স্বাধীনতা লাভের সময় দেশভাগের পর কলকাতায় চলে আসেন।

কলকাতার গভর্নমেন্ট কলেজ অব আর্ট অ্যান্ড ক্র্যাফট-এ ভরতি হন। পেন্টিং পড়ার সময় থেকেই তিনি পড়াশোনার খরচ জোগাতে বইয়ের অলংকরণ তথা ইলাস্ট্রেশন শুরু করেন। ১৯৬১ খ্রিস্টাব্দে প্রশিক্ষণ শেষে ডিপ্লোমা লাভ করে বিজ্ঞাপন জগতে আসেন এবং প্রায় বারো বছর কাজ করেন। তিনি গ্রাফিক ডিজাইন এবং ইলাস্ট্রেশনে ইউনেস্কোর ফেলোশিপ পান। সেই সাথে লন্ডনের হর্নসে কলেজ এবং আমস্টারডামের রিটভাল্ড অকাদেমিতে গ্রাফিক ডিজাইনের এবং চিত্রাঙ্কনের পরবর্তী উচ্চতর ধাপগুলি আয়ত্ত করেন।

তিনি ভারতে ও ইউরোপের বিভিন্ন স্থানে তার শিল্প কর্মের একক ও দলগত প্রদর্শনীতে অংশ নেন।

## শিশুসাহিত্য
আশির দশকে পুলক বিশ্বাস বিজ্ঞাপন সংস্থার গ্রাফিক ডিজাইনের কাজ ছেড়ে দেন এবং প্রথম দিকে ফ্রিল্যান্স হতে চাইলেও শেষেনতুন দিল্লির কার্টুনিস্ট কেশব শঙ্কর পিল্লাইয়ের আহ্বানে সাড়া দিয়ে চিলড্রেনস বুক ট্রাস্টে যোগ দেন এবং পাঁচ বছর কাজ করেন। তারপর তিনি তার স্বপ্নের পেশা হিসাবে চিত্রাঙ্কন এবং শিশুদের বইয়ের চিত্রায়নে মনোনিবেশ করেন। ১৯৯২-৯৩ খ্রিস্টাব্দে তিনি দীপা অগ্রবাল রচিত “অশোকস্ নিউ ফ্রেন্ড” নামক শিশু পাঠ্য গ্রন্থে চিত্রাঙ্কনের জন্য শিশু-সাহিত্যের জাতীয় পুরস্কার লাভ করেন। তার চিত্রায়িত উল্লেখযোগ্য গ্রন্থগুলি হল-

* *মহাগিরি অ্যান্ড আম্মা প্যারি আম্মা*  (চিলড্রেনস বুক ট্রাস্ট -১৯৬৯)
* *এ ডে ইন দ্য লাইফ অফ মায়া অফ মহেঞ্জাদড়ো* ( চিলড্রেন বুক ট্রাস্ট - ১৯৬৯)
* *বিজি অ্যান্টস* ( ন্যাশনাল বুক ট্রাস্ট - ১৯৮৭)
* *হেনস্ স্পারো টার্নস্ পার্পল*
* *টাইগার অন এ ট্রি* ( তারা পাবলিশিং, - ১৯৯৭) অনুষ্কা রবিশঙ্কর রচিত
* *ক্যাচ দ্যাট ক্রোকোডাইল* (তারা পাবলিশিং,- ১৯৯৯)

সুপরিচিত চিত্রশিল্পী, পুলক বিশ্বাস গত কয়েক বছর চিত্রকলায় নিমগ্ন ছিলেন। তিনি ২০১৩ খ্রিস্টাব্দের ২৯শে আগস্ট দিল্লিতে পরলোক গমন করেন।
## পুরস্কার

মুলকরাজ আনন্দ রচিত "এ ডে ইন দ্য লাইফ অফ মায়া অফ মহেঞ্জাদড়ো" বইতে চিত্রায়নের জন্য ১৯৬৯ খ্রিস্টাব্দে ব্রাতিস্লাভায় দ্বিবার্ষিক চিত্রাঙ্কনে (বিয়েনাল অফ ইলিউশন ব্রাতিস্লাভা- বিআইবি)-এ উচ্চ প্রশংসিত হয়।

"হেন স্প্যারো টার্নস্ পার্পল" বইটির চিত্রায়নে জন্য ব্রাতিস্লাভায় দ্বিবার্ষিক চিত্রাঙ্কনে (বিয়েনাল অফ ইলিউশন ব্রাতিস্লাভা- বিআইবি) আন্তর্জাতিক সম্মান গ্র্যান্ড প্রিক্স লাভ করেন।

তিনি ১৯৯৯ খ্রিস্টাব্দে স্লোভাকিয়ার ব্রাতিস্লাভায় অনুষ্কা রবিশঙ্কর রচিত "টাইগার অন এ ট্রি" বইটিতে চিত্রায়নের জন্য ব্রাতিস্লাভায় দ্বিবার্ষিক চিত্রাঙ্কনে (বিয়েনাল অফ ইলিউশন ব্রাতিস্লাভা- বিআইবি) ফলক লাভ করেন এবং বইটি আমেরিকান লাইব্রেরি অ্যাসোসিয়েশনের বিখ্যাত গ্রন্থ তালিকায় অন্তর্ভুক্ত হয়।

## আরও দেখুন

# দ্য *ম্যান উইথ দ্য ম্যাজিক ব্রাশ: মিটিং পুলক বিশ্বাসের* সাক্ষাতকার এবং তার কাজের কিছু অংশ নতুন দিল্লিতে বিশ্ব বইমেলা ২০১৪-এ প্রদর্শিত হয়েছিল।
# পুলক বিশ্বাসের সংক্ষিপ্ত সাক্ষাৎকারটি দেখুন https://web.archive.org/web/20131213132719/http://www.papertigers.org/gallery/Pulak_Biswas/index.html-এ

## তথ্যসূত্র

বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৪১-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:ভারতীয় চিত্রালংকরণশিল্পী
বিষয়শ্রেণী:ঢাকা জেলার ব্যক্তি
বিষয়শ্রেণী:বাঙালি শিল্পী
বিষয়শ্রেণী:ভারতীয় চিত্রশিল্পী
বিষয়শ্রেণী:গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী
বিষয়শ্রেণী:ঢাকার ব্যক্তি
তেসরা নেজামউদ্দীন আহমদ

**তেসরা নেজামউদ্দীন আহমদ** বা **নেজাম শাহ বহমনী** ১৪৬১ থেকে ১৪৬৩ সাল পর্যন্ত বহমনী সালতানাতের সুলতান ছিলেন।

## সুলতানী
নেজাম শাহ ছিলেন হুমায়ূন জলিম শাহের সবচেয়ে বড় ছেলে এবং ৪ সেপ্টেম্বর ১৪৬১ সালে আট বছর বয়সে তার বাপের এন্তেকালে তখতে বসেন।  তার বাপ তার ছেলের ছোটবেলা থাকাকালীন মুলুকের সুষ্ঠুভাবে পরিচালনা নিশ্চিত করার জন্য একটি প্রতিনিধি মজলিস নিযুক্ত করেছিলেন এবং তাই প্রকৃত তাকৎ তার উপদেষ্টা মাহমূদ গাওয়ান এবং নেজামের মা মখদুমা-ই-জাহান নার্গিস বেগম নায়েব হিসাবে অধিষ্ঠিত ছিলেন। তার সুলতানীকাল অবশ্য সংক্ষিপ্ত ছিল এবং নেজাম শাহ ১৪৬৩ সালের ৩০ জুলাই মারা যান এবং তার ছোট ভাই মুহম্মদ শাহ লস্করী তার স্থলাভিষিক্ত হন। 

## তথ্যসূত্র

 

বিষয়শ্রেণী:ভারতীয় মুসলিম
বিষয়শ্রেণী:১৪৬৩-এ মৃত্যু
বিষয়শ্রেণী:১৪৫৩-এ জন্ম
বিষয়শ্রেণী:সুলতান
নিভেথান রাধাকৃষ্ণান

**নিভেথান রাধাকৃষ্ণান** (; জন্ম: ২৫ নভেম্বর ২০০২) একজন অস্ট্রেলিয়ান ক্রিকেটার। তিনি একজন অলরাউন্ডার যিনি বাঁহাতি ব্যাট করেন এবং ডানহাতি অফ স্পিন এবং বাঁহাতি স্পিন বল করে থাকেন।

## ব্যক্তিগত জীবন
রাধাকৃষ্ণান ভারতের তামিলনাড়ুর চেন্নাইতে জন্মগ্রহণ করেন। তিনি তার বাবা, মা এবং বড় ভাইয়ের সাথে ২০১৩ সালে ১০ বছর বয়সে অস্ট্রেলিয়ার নিউ সাউথ ওয়েলসের সিডনিতে চলে আসেন। তিনি ওয়েস্ট ইন্ডিজের অলরাউন্ডার স্যার গারফিল্ড সোবার্সকে তার আইডল হিসেবে উল্লেখ করেছেন।

## ক্রিকেট ক্যারিয়ার
রাধাকৃষ্ণান ২০১৭ এবং ২০১৮ তামিলনাড়ু প্রিমিয়ার লিগের মরসুম যথাক্রমে কারাইকুডি কালাই এবং ডিন্ডিগুল ড্রাগনের সাথে কাটিয়েছেন। ২০১৯ সালে, তিনি পাকিস্তানের বিরুদ্ধে দুবাইতে একটি অস্ট্রেলিয়ান অনূর্ধ্ব-১৬ দলের হয়ে খেলেছিলেন। ২০২০ সালে, তিনি বিল ও'রিলি পদক জয়ী চার ক্রিকেটারের একজন ছিলেন এবং বেসিল সেলার্স স্কলারশিপও পেয়েছিলেন। ২০২১ সালে, তিনি ইন্ডিয়ান প্রিমিয়ার লিগের ফ্র্যাঞ্চাইজি দিল্লি ক্যাপিটালসের একজন নেট বোলার ছিলেন। একই বছরে, তিনি তাসমানিয়ান টাইগারদের সাথে তার প্রথম পেশাদার চুক্তি অর্জন করেন।

২০২১ সালের ডিসেম্বরে, ওয়েস্ট ইন্ডিজে ২০২২ সালের আইসিসি অনূর্ধ্ব-১৯ ক্রিকেট বিশ্বকাপের জন্য তাকে অস্ট্রেলিয়ার দলে নাম দেওয়া হয়েছিল।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২০০২-এ জন্ম
বিষয়শ্রেণী:অস্ট্রেলীয় ক্রিকেটার
বিষয়শ্রেণী:নিউ সাউথ ওয়েলসের পুরুষ ক্রীড়াবিদ
বিষয়শ্রেণী:সিডনি থেকে আগত ক্রিকেটার
বিষয়শ্রেণী:চেন্নাই থেকে আগত ক্রিকেটার
বিষয়শ্রেণী:অস্ট্রেলিয়ায় ভারতীয় অভিবাসী
বিষয়শ্রেণী:তাসমানিয়ার ক্রিকেটার
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
বিষয়শ্রেণী:ভারতীয় বংশোদ্ভূত অস্ট্রেলীয় ব্যক্তি
বিষয়শ্রেণী:ভারতীয় বংশোদ্ভূত ক্রীড়াবিদ